stanford-oval/wikipedia huggingface dataset:
Luuttucembalo

Luuttucembalo (engl. lute-harpsichord; saks. Lautenklavecimbel, Lautenklavier, Lautenwerck, Lautenwerk, Theorbenflügel; ransk. clavecin-luth) on cembalo, jonka kielet on tehty suolesta; tavallisen cembalon kielet ovat metallia. Luuttucembalolla pyritään imitoimaan luutun ääntä, mutta kosketinsoittimena se mahdollistaa polyfonisen musiikin esittämisen luuttua paremmin.
Soitin oli erityisen suosittu 1700-luvun alkupuolen Saksassa, jossa luuttucembaloita rakensivat muiden muassa Johann Christoph Fleischer, Zacharias Hildebrandt ja Johann Nicolaus Bach. Säveltäjä Johann Sebastian Bachin jäämistöön kuului kaksi luuttucembaloa, ja hän sävelsi soittimelle ainakin e-mollisarjan BC L166/BWV 996 (Preludio con la Svite da Gio: Bast. Bach. aufs Lauten Werck).
Monissa cembaloissa on erityinen luuttuäänikerta, joko varsinainen omin luistein varustettu soinniltaan nasaalinen äänikerta (engl. lute stop; ransk. nasale, registre d'hautbois; saks. Nazard, Nasal-Register, Nasalzug, Oboezug) tai sordiinon tapaan toimiva nahasta tai huovasta valmistettu metallikielten sointia pehmentävä vaimennusmekanismi (engl. buff stop, harp stop, virh. myös lute stop; ital. sordino, liuto; ransk. registre de luth, saks. Lautenzug). Kumpaakaan näistä ei pidä sekoittaa luuttucembalon perusominaisuuteen eli suolikielisiin äänikertoihin.
Aiheesta muualla

Keith Hill: About My Lautenwerks
Little Children

| Little Children |
| --- | --- |

Ohjaaja:  Todd Field
Käsikirjoittaja:   Todd Field  Tom Perrotta 
Tuottaja:   Todd Field  Albert Berger  Ron Yerxa 
Säveltäjä:  Thomas Newman
Kuvaaja:  Antonio Calvache
Leikkaaja:  Leo Trombetta
Pääosat:   Kate Winslet  Patrick Wilson  Jennifer Connelly  Jackie Earle Haley  Noah Emmerich 
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  New Line Cinema
Ensi-ilta:   2006-10-66. lokakuuta 2006 (Yhdysvallat)  2007-3-22. maaliskuuta 2007 (Suomi)  
Kesto:  137 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Little Children on vuonna 2006 ensi-iltansa saanut amerikkalainen Todd Fieldin ohjaama draamaelokuva. Se perustuu Tom Perrottan vuonna 2004 julkaistuun samannimiseen kirjaan, ja Perrotta käsikirjoitti elokuvasovituksen yhdessä Fieldin kanssa. Elokuvan pääosissa näyttelevät Kate Winslet, Patrick Wilson, Jennifer Connelly, Jackie Earle Haley ja Noah Emmerich. Little Children kertoo tavallisen keskiluokkaisen lähiön elämästä muutaman sen asukkaan näkökulmasta. Ilmestyessään elokuva sai hyvät arvostelut, sekä kolme Oscar-ehdokkuutta: paras naispääosa (Winslet), paras miessivuosa (Haley) sekä paras sovitettu käsikirjoitus.
Näyttelijät

| 0 | 1 | 2 |
| --- | --- | --- |
|  Kate Winslet  | … |  Sarah Pierce   |
|  Patrick Wilson  | … |  Brad Adamson   |
|  Jennifer Connelly  | … |  Katherine "Kathy" Adamson   |
|  Jackie Earle Haley  | … |  Ronald "Ronnie" James McGorvey   |
|  Noah Emmerich  | … |  Larry Hedges   |
|  Phyllis Somerville  | … |  May McGorvey   |
|  Gregg Edelman  | … |  Richard Pierce   |
|  Ty Simpkins  | … |  Aaron Adamson   |
Juoni

Sarah Pierce (Kate Winslet) viettää yksitoikkoista ja onnetonta kotiäidin elämää. Hän asetti aikanaan aviomiehensä ja lapsensa oman uransa etusijalle, mutta huomaa nyt avioliittonsa hajoavan ja oman tyytymättömyytensä kasvavan. Arki kuluu Lucy-tyttären kanssa hiekkalaatikolla muiden perheenäitien seurassa, kunnes eräänä päivänä Brad Adamson (Patrick Wilson) poikansa kanssa tuo vaihtelua leikkipaikan dynamiikkaan.
Vastaanotto

Ilmestyessään Little Children sai hyvän vastaanoton. Rotten Tomatoes -elokuvasivustolla 85 prosenttia kriitikoista on antanut sille positiivisen arvostelun.
Helsingin Sanomien elokuvakriitikko Pertti Avola kirjoitti Little Childrenin olevan "tasapainoinen, vivahteikas elokuva, joka väistää helpot ja hölmöt ratkaisut". Avola myös kehui Winsletin, Wilsonin ja Haleyn roolisuorituksia, ja tiivistää elokuvan olevan "uusi osoitus Fieldin kyvyistä amerikkalaisen esikaupunkiarjen kuvaajana" Fieldin vuoden 2001 Satimessa-elokuvan jalanjäljissä.
Luukaupunki

| Luukaupunki> City of Bones |
| --- | --- |

Alkuperäisteos
Kirjailija:  Cassandra Clare
Kieli:  Suomi
Genre:  Fantasia
Kustantaja:  Walker Books (USA)
Julkaistu:  2007
Ulkoasu:  sidottu
Suomennos
Suomentaja:  Terhi Leskinen
Kustantaja:  Otava
Julkaistu:  20. elokuuta 2009
Ulkoasu:  sidottu
Sivumäärä:  443
ISBN:  9789511231387
Sarja: Varjojen kaupungit
Seuraava:  Tuhkakaupunki
Löydä lisää kirjojaKirjallisuuden teemasivulta
Luukaupunki (engl. City of Bones) on ensimmäinen osa kuusiosaisesta kirjasarjasta Varjojen kaupungit, jonka on kirjoittanut Cassandra Clare. Kirja julkaistiin englanniksi vuonna 2007 ja se suomennettiin vuonna 2009.
Kirjasta on tehty myös elokuva, joka sai ensi-iltansa elokuussa 2013 nimellä Varjojen kaupungit: Luukaupunki.
Juoni

Tarina alkaa, kun 15-vuotias Clary Fray todistaa Pandemonium-nimisellä klubilla. Klubilla hän todistaa nuoren pojan murhaa, jota kukaan muu ei tunnu näkevän. Sitten Claryn äiti katoaa mystisesti ja tyttö tutustuu nuoreen ja ylimieliseen Jace Waylandiin, joka on varjometsästäjä. Varjometsästäjien tehtävänä on suojella ihmiskuntaa pahoilta olennoilta. Clary sukeltaa ystävänsä Simonin kanssa maailmaan, joka on täynnä ihmissusia, vampyyreja, keijuja ja muita mitä ihmeellisimpiä olentoja. Jacen, Isabellen, Alecin ja Simonin kanssa Clary päätyy etsimään äitiään ja saa samalla tietää itsekin olevansa varjometsästäjien sukua, kuten äitinsäkin. Hän saa myös tietää että hänen äitinsä on varastanut Muutoksen maljan, jolla voi tehdä ihmisistä Nefilejä eli Varjometsästäjiä. Clary lähtee ystäviensä kanssa etsimään Muutoksen maljaa, kun he lopulta löytävät sen niin Jacen, Isabellen ja Alecin mentori Hodge Starkweather ottaa Muutoksen maljan ja vie sen Valentinelle. Vastineeksi Valentine poistaa Hodgen kirouksen. Jace lähtee etsimään Valentinea, mutta jää kiinni. Clary lähtee pelastamaan häntä. Clary ja Jace rakastuvat lopulta, mutta kun Valentine saa Jacen kiinni Valentine kertoo että hän on Jacen isä ja että Claryn äiti Jocelyn on Jacen äiti eli Clary ja Jace ovat sisaruksia
Lock Up (brittiläinen yhtye)

| Lock Up> Tiedot |
| --- | --- |
Toiminnassa:  1998–
Tyylilaji:  grindcore, deathgrind
Kotipaikka:  Sparkhill, Birmingham, UK
Laulukieli:  englanti
Jäsenet:  Tomas Lindberg, laulu   Anton Reisenegger, kitara   Shane Embury, basso   Nicholas Barker, rummut  
Entiset jäsenet:  Peter Tägtgren, laulu (1998–2002)  Jesse Pintado, kitara (1998–2006) 
Levy-yhtiö:  Nuclear Blast, 1998–  
Infobox OKNimi-testi OK: 
Lock Up on brittiläinen grindcorea soittava superyhtye. Sen alkuperäiseen kokoonpanoon kuuluivat Shane Embury (Napalm Death, Venomous Concept), Nicholas Barker (ex-Cradle of Filth, Dimmu Borgir) sekä Jesse Pintado (Napalm Death, Terrorizer). Pintadon jätettyä yhtyeen hänet korvasi Anton Reisenegger (Pentagram Chile, Criminal). Yhtyeessä ovat toimineet myös Peter Tägtgren (Hypocrisy), Barry Savage sekä Danny Lilker.
Jäsenet

Shane Embury – basso (1998–)
Nicholas Barker – rummut (1998–)
Tomas Lindberg – laulu (2002–)
Anton Reisenegger – kitara (2006–)
Jäsenet > Entiset jäsenet

Peter Tägtgren – laulu (1998–2002)
Jesse Pintado – kitara (1998–2006)
Jäsenet > Kiertuemuusikot

Barry Savage – kitara (2002)
Danny Lilker – bassokitara (2012)
Diskografia > Studioalbumit

Pleasures Pave Sewers (1999,  Nuclear Blast)
Hate Breeds Suffering (2002,  Nuclear Blast)
Necropolis Transparent (2011,  Nuclear Blast)
Demonization (2017)
The Dregs of Hades (2021)
Diskografia > Muut julkaisut

Play Fast or Die – Live in Japan (2005,  live, Toy's Factory)
Violent Reprisal (2007,  kokoelma, FETO Records)
Siberian / Thus the Beast Decapitated (2011,  split, Damage Done Records)
Infinite in Its Nothingness (2013,  single, Give Praise Records)
Aiheesta muualla

Lock Up (brittiläinen yhtye) Encyclopaedia Metallumissa (englanniksi)
Lock Up (brittiläinen yhtye) Myspacessa (englanniksi)
Lock Up Allmusic.com -sivustolla
Luigi Marrucci

Luigi Marrucci (24. maaliskuuta 1945 Montescudaio – 4. kesäkuuta 2023 Civitavecchia) oli italialainen roomalaiskatolinen piispa. Hänet vihittiin papiksi Volterran hiippakuntaan 29. kesäkuuta 1970 ja nimitettiin Civitavecchia-Tarquinian hiippakunnan johtoon 25. marraskuuta 2010. Piispaksi vihkiminen seurasi 29. tammikuuta 2011. Pääkonsekraattorina toimi Luigi Moretti, jota avustivat Alberto Silvani ja Gino Reali. Marrucci asetettiin virkaansa 19. helmikuuta. Hän jäi eläkkeelle vuonna 2020.
Lorraine Bracco

Lorraine Bracco vuonna 2007.
Lorraine Bracco (s. 2. lokakuuta 1954) on yhdysvaltalainen näyttelijä. Hänet tunnetaan parhaiten rooleistaan elokuvassa Mafiaveljet (1990) ja televisiosarjassa Sopranos (1999–2007).
Elämä ja ura

Bracco syntyi kolmelapsiseen perheeseen Brooklynissä. Hänen isänsä oli amerikanitalialainen ja äitinsä englantilaissyntyinen, sukujuuriltaan ranskalainen. Braccon ollessa neljännellä luokalla perhe muutti Long Islandiin.
1970-luvulla Bracco muutti Ranskaan, missä hän asui seuraavat 10 vuotta. Hän oppi puhumaan ranskaa ja teki töitä mallina, DJ:nä ja aloitteli myös elokuvauraansa.
Bracco tapasi näyttelijä Harvey Keitelin, jonka kanssa hän muutti takaisin New Yorkiin. Yhdysvalloissa hän opiskeli näyttelemistä Stella Adlerin oppilaana.
Bracco teki läpimurtonsa näyttelemällä Karen Hillin roolia Martin Scorsesen elokuvassa Mafiaveljet (1990), josta hän sai Oscar- ja Golden Globe -palkintojen ehdokkuudet. Myöhemmin hän näytteli tohtori Jennifer Melfin roolia televisiosarjassa Sopranos (1999–2007), josta tuli toinen hänen näyttelijäuransa tunnetuimmista rooleista. Hän sai roolista neljä Emmy-ehdokkuutta, kolme Golden Globe -ehdokkuutta ja SAG-palkinnon.
Bracco on esiintynyt myös teatterissa ja teki Broadway-debyyttinsä vuonna 2002.
Bracco on julkaissut myös kaksi kirjaa. Vuonna 2006 hän julkaisi kirjan On the Couch, jossa hän kertoo elämästään ja sairastamastaan masennuksesta, ja vuonna 2015 self help -kirjan To the Fullest: The Clean Up Your Act Plan to Lose Weight, Rejuvenate, and Be the Best You Can Be.
Osittainen filmografia > Elokuva

Mafiaveljet (1990)
Lento unelmiin (1992)
New Yorkin kadut (1995)
Osittainen filmografia > Televisio

Sopranos (1999–2007)
Rizzoli & Isles (2010–2016)
BoJack Horseman (2016)
Blue Bloods (2017–2018)
Aiheesta muualla

Lorraine Bracco Internet Movie Databasessa. (englanniksi)
Bracco Sopranosissa näytelleiden Dominic Chianesen ja Tony Siricon seurassa Peabody-palkintojen jakotilaisuudessa vuonna 2000.
Luontokuvaajan kenttäopas

| Luontokuvaajan kenttäopas |
| --- | --- |

Kirjailija:  Markku Saiha
Kuvittaja:  Markku Saiha
Kansitaiteilija:  Sami Piskonen
Kieli:  suomi
Genre:  luontokuvausopas
Kustantaja:  Docendo
Julkaistu:  2014
Ulkoasu:  nid.
Sivumäärä:  143 s.
ISBN:  978-952-291-030-1
Löydä lisää kirjojaKirjallisuuden teemasivulta
Luontokuvaajan kenttäopas on Markku Saihan valokuvausopas luontokuvauksen harrastajalle. Taskukirjamuotoinen opas on ilmestynyt 2014, ja sen on kustantanut Docendo.
Markku Saiha on palkittu tiedonjulkistamisen valtionpalkinnolla vuonna 2013. Hän on valokuvaaja, tietokirjailija ja työskentelee myös kouluttajana.
Teoksen pääaiheet ovat:
Valokuvaaja luonnossa
Maisemaa kuvaamaan
Linnut
Nisäkkäät
Kasvit ja hyönteiset
Luonnonvalo
Perustekniikka.
Arviot

Anne Sjöholm kiittää Vene-lehdessä teosta inspiroivaksi ja antoisaksi erityisesti aloittelevalle kuvaajalle, joka saa ohjeita aivan peruskalustollakin kuvaamiseen.
Aiheesta muualla

Luontokuvaajan kenttäopas Docendon sivulla
Luigi Magni

Luigi Magni vuonna 1969.
Luigi Magni (21. maaliskuuta 1928 Rooma – 27. lokakuuta 2013 Rooma) oli italialainen elokuvakäsikirjoittaja ja -ohjaaja. Hän voitti kaksi parhaan käsikirjoittajan David di Donatello -palkintoa vuosina 1978 ja 1995.
Magnin teoksia ovat muiden muassa Lemmenjuoma (1965) ja Siveysvyö (1967).
Luigi Maiocco

| Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Maa:   Italia> .Miesten voimistelu |
| --- | --- | --- | --- |
|  Kultaa | Tukholma 1912 | joukkuekilpailu |  |
|  Kultaa | Antwerpen 1920 | joukkuekilpailu |  |
|  Kultaa | Pariisi 1924 | joukkuekilpailu |  |
Luigi Maiocco (11. lokakuuta 1892 Torino – 11. joulukuuta 1965 Torino) oli italialainen voimistelija. Hän voitti joukkuekilpailussa kultaa kolmesti: kesäolympialaisissa 1912 Tukholmassa, kesäolympialaisissa 1920 Antwerpenissä ja kesäolympialaisissa 1924 Pariisissa.
Luettelo Suomen metodistiseurakunnista

Tämä on luettelo Suomen metodistiseurakunnista. Luettelo käsittää nykyisin toiminnassa olevat ja lakkautetut seurakunnat, jotka toimivat itsenäisesti metodismin piirissä tai ovat järjestäytyneet Suomen Metodistikirkkoon tai Finlands svenska metodistkyrkaan.
Nykyiset seurakunnat

| Seurakunta | Kunta | Perustettu | Maakunta | Kirkkokunta |
| --- | --- | --- | --- | --- |
| Helsingin metodistiseurakunta | Helsinki | 1894 | Uusimaa | Suomen Metodistikirkko |
| Helsingin ruotsalainen metodistiseurakunta | Helsinki | 1892 | Uusimaa | Finlands svenska metodistkyrka |
| Inkoon metodistiseurakunta | Inkoo | 1925 | Uusimaa | Finlands svenska metodistkyrka |
| Kauniaisten metodistiseurakunta | Kauniainen | 1930 | Uusimaa | Finlands svenska metodistkyrka |
| Kokkolan metodistiseurakunta | Kokkola | 1883 | Keski-Pohjanmaa | Finlands svenska metodistkyrka |
| Kuopion metodistiseurakunta | Kuopio | 1925 | Pohjois-Savo | Suomen Metodistikirkko |
| Kristiinankaupungin metodistiseurakunta | Kristiinankaupunki | 1886 | Pohjanmaa | Finlands svenska metodistkyrka |
| Lahden metodistiseurakunta | Lahti | 1921 | Päijät-Häme | Suomen Metodistikirkko |
| Lappeenrannan metodistiseurakunta | Lappeenranta | 1909 | Etelä-Karjala | Suomen Metodistikirkko |
| Loviisan metodistiseurakunta | Loviisa | 1899 | Uusimaa | Finlands svenska metodistkyrka |
| Oulun metodistiseurakunta | Oulu | 1907 | Pohjois-Pohjanmaa | Suomen Metodistikirkko |
| Pietarsaaren metodistiseurakunta | Pietarsaari | 1904 | Pohjanmaa | Finlands svenska metodistkyrka |
| Porin metodistiseurakunta | Pori | 1925 | Satakunta | Suomen Metodistikirkko |
| Porvoon metodistiseurakunta | Porvoo | 1906 | Uusimaa | Finlands svenska metodistkyrka |
| Tammisaaren metodistiseurakunta | Raasepori | 1886 | Uusimaa | Finlands svenska metodistkyrka |
| Tampereen metodistiseurakunta | Tampere | 1925 | Pirkanmaa | Suomen Metodistikirkko |
| Turun metodistiseurakunta Silta | Turku | 1925 | Varsinais-Suomi | Suomen Metodistikirkko |
| Turun ruotsalainen metodistiseurakunta | Turku | 1887 | Varsinais-Suomi | Finlands svenska metodistkyrka |
| Vaasan metodistiseurakunta | Vaasa | 1881 | Pohjanmaa | Finlands svenska metodistkyrka |
| Vuoksenlaakson metodistiseurakunta | Asikkala | 1921 | Päijät-Häme | Suomen Metodistikirkko |
Entiset seurakunnat

| Seurakunta | Kunta | Perustettu | Lakkautettu | Liitetty |  |
| --- | --- | --- | --- | --- | --- |
| Hangon metodistiseurakunta | Hanko | 1882 |  |  |  |
| Joensuun metodistiseurakunta | Joensuu | 1919 |  |  |  |
| Jokilaakson metodistiseurakunta | Kokemäki |  | 2023 |  |  |
| Kaskinen-Närpiön metodistiseurakunta | Kaskinen | 1914 | 1922 | Kristiinankaupungin metodistiseurakunta |  |
| Koiviston metodistiseurakunta | Koivisto |  |  |  |  |
| Kotkan metodistiseurakunta | Kotka | 1890 | 1901 |  |  |
| Mikkelin metodistiseurakunta | Mikkeli |  |  |  |  |
| Skaftungin metodistiseurakunta | Kristiinankaupunki | 1919 |  |  |  |
| Talikkalan metodistiseurakunta | Viipuri |  | 1959 |  |  |
| Tolkkisten metodistiseurakunta | Porvoo | 1929 |  |  |  |
| Pirkkalan metodistiseurakunta | Pirkkala |  |  |  |  |
Porvoon metodistiseurakunta: 
| Viipurin metodistiseurakunta | Viipuri |  |  |  |  |
| Viipurin ruotsalainen metodistiseurakunta | Viipuri | 1901 |  |  |  |
| Ylistaron metodistiseurakunta | Ylistaro | 1908 | 1974 |  |  |
| Ylämaan metodistiseurakunta | Ylämaa | 1926 | 1988 | Lappeenrannan metodistiseurakunta |  |
Little Brother Montgomery

Eurreal Wilford ”Little Brother” Montgomery (18. huhtikuuta 1906 Kentwood, Louisiana – 6. syyskuuta 1985 Champaign, Illinois) oli yhdysvaltalainen jazz- ja bluesmuusikko, pianisti ja laulaja.
Elämä > Varhainen elämä

Montgomery syntyi Kentwoodin sahakaupungissa, joka sijaitsee lähellä Mississippin rajaa ja New Orleansia, jossa hän vietti suuren osan lapsuuttaan. Lapsena hän muistutti isäänsä Harper Montgomerya ja niinpä häntä kutsuttiin Little Brother Harperiksi. Myöhemmin se muuntui loppuelämän säilyneeksi lempinimeksi Little Brother Montgomery. Montgomery alkoi soittaa pianoa neljävuotiaana ja 11-vuotiaana soitteli baareissa ympäri Louisianan. Hän sai musiikillisia vaikutteita Jelly Roll Mortonilta, joka kyläili Montgomereilla.
Elämä > Uran alku

Montgomery saapui Chicagoon vuonna 1926 ja levytti vuonna 1930 ensimmäiset levytyksensä Paramountille. Hän äänitti neljä kappaletta, joista ”Vicksburg Blues” ja ”No Special Rider” muodostuivat hänen tunnuskappaleikseen. Bluebirdille hän levytti vuosina 1935–1936 New Orleansissa. Vuosina 1931–1938 hän johti yhtyettä Jacksonissa.
Elämä > Myöhempi ura Chigacossa

Vuonna 1942 Little Brother Montgomery asettui Chicagoon ja soitti klubeilla bluesia ja perinteistä jazzia, silloin tällöin myös neworleansilaisten jazzyhtyeiden kuten Kid Oryn ja Franz Jacksonin kanssa. Vuonna 1956 hän kiersi jonkin aikaa myös Otis Rushin kanssa. Montgomeryn suosio kasvoi 1960-luvulla, jolloin hän levytti useita albumeja, osan omalle vuonna 1969 perustetulle levymerkilleen FM Recordsille. Nimi tuli hänen toisen vaimonsa Janet Flobergin tyttönimestä ja Montgomerysta.
Little Brother Montgomery kuoli syyskuussa 1985 ja hänet on haudattu Oak Woodsin hautausmaalle Chicagoon.
Aiheesta muualla

Little Brother Montgomery  AllMusicissa (englanniksi)
Kuvitettu diskografia
Mahmoud Asgari ja Ayaz Marhoni

Mahmoud Asgari ja Ayaz Marhoni olivat iranilaiset 18-vuotias mies ja alaikäinen poika, jotka hirtettiin 19. heinäkuuta 2005 Koillis-Iranissa Mašhadissa tuomittuina 13-vuotiaan pojan raiskauksesta. Ennen hirttämistä he saivat 228 raipaniskua alkoholin juomisesta, rauhanhäirinnästä ja varkaudesta.
Länsimaisessa mediassa on myöhemmin väitetty tuomioiden johtuneen homoseksuaalisuudesta.
Tapaus sai suurta julkisuutta ja tarina on jäänyt elämään tässä muodossa.
Väitteen tuomioiden liittymisestä homoseksuaalisuuteen esitti ilmeisesti alun perin brittiläinen OutRage!-järjestö.
Brittiläinen Pet Shop Boys -yhtye omisti vuonna 2006 julkaisemansa Fundamental -albumin Asgarille ja Marhonille.
Mahmood Haidari

| Mitalit> Maa:   Afganistan.Miesten taekwondo.MM-kilpailut  | Mitalit> Maa:   Afganistan.Miesten taekwondo.MM-kilpailut  | Mitalit> Maa:   Afganistan.Miesten taekwondo.MM-kilpailut  | Maa:   Afganistan> Miesten taekwondo. |
| --- | --- | --- | --- |
|  Hopeaa | Kööpenhamina 2009 | 54 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Pronssia | Taškent 2014 | 58 kg |  |
Mahmood Haidari on afganistanilainen taekwondoin.
Haidari sai pronssia junioreiden MM-kilpailujen alle 55 kg:n painoluokassa Izmirissä 2008. Hän saavutti miesten MM-hopeaa alle 54 kg:n sarjassa Kööpenhaminassa 2009 hävittyään loppuottelussa eteläkorealaiselle Choi Yeon-Holle ottelussa, joka päättyi tasapistein 3–3.
Haidari voitti Tijuanan olympiakarsintaturnauksessa 55 kg:n sarjan 2010. Hän sai pronssia Taškentin Aasian-mestaruuskilpailujen 58 kg:n painoluokassa 2014.
Luigi Luzzatti

| Luigi Luzzatti |
| --- | --- |

Italian pääministeri
 31. maaliskuuta 1910–30. maaliskuuta 1911  
Monarkki:  Viktor Emanuel III
Edeltäjä:  Sidney Sonnino
Seuraaja:  Giovanni Giolitti
Henkilötiedot
Syntynyt: 11. maaliskuuta 1841 Venetsia, Lombardia-Venetsia
Kuollut: 29. maaliskuuta 1927 (86 vuotta) Rooma, Italian kuningaskunta
Tiedot
Puolue:  Historiallinen Oikeisto
Luigi Luzzatti (11. maaliskuuta 1841 Venetsia – 29. maaliskuuta 1927 Rooma) oli italialainen poliitikko, joka toimi Italian pääministerinä 1910–1911.
Luzzatti toimi vuodesta 1867 valtio-opin professorina Padovan yliopistossa ja vuodesta 1894 Perugian yliopistossa sekä vuodesta 1898 myös Rooman yliopistossa. Hänet valittiin 1870 Italian edustajainhuoneeseen, mutta vaali kumottiin, koska hän ei ollut vielä ylittänyt vaalikelpoisuusikärajaa, ja hän pääsi edustajainhuoneeseen vasta kahden täytevaalin jälkeen vuonna 1871. Luzzatti tultiin tuntemaan kansantalouskysymysten osaajana ja hän osallistui kauppasopimusneuvotteluihin useiden maiden kanssa. Hän toimi rahaministerinä 1891–1892, 1896–1898, 1903–1905 ja 1906. Viimeisenä vuonna hän sai aikaiseksi Italian valtionvelan alentamisen. Vuosina 1909–1910 Luzzatti oli maatalousministerinä. Maaliskuussa 1910 hänestä tuli pää- ja ulkoministeri, mutta joutui eroamaan jo vuotta myöhemmin. Hän kannatti innokkaasti Italian osallistumista ensimmäiseen maailmansotaan ja oli vielä kerran rahaministerinä keväällä 1920. Hänet nimitettiin 1921 Italian senaattiin.
Juutalaistaustainen Luzzatti oli myös aktiivi sionistiliikkeen kannttaja etenkin maatlousyhteisöjen perustamissa Palestiinassa
Luuttujengi tulee

| Luuttujengi tulee Dave Lindholm |
| --- | --- | --- |

Studioalbumin tiedot
 Äänitetty : kesäkuussa 2001
 Julkaistu: 2001
 Formaatti: CD
 Tuottaja(t): Hannu Leidén & Dave Lindholm
 Tyylilaji: blues, folk
 Levy-yhtiö: Ranka Recordings
Dave Lindholmin muut julkaisut
| Stunning Episodes (EP) 2000 | Luuttujengi tulee 2001 | Lähes 50 2002 |
Luuttujengi tulee on Dave Lindholmin albumi, joka julkaistiin vuonna 2001. Kaikki albumin kappaleet ovat Lindholmin omia sävellyksiä ja sanoituksia, paitsi ”Pumpulista päivää”, jonka on säveltänyt Selkä ja sanoittanut V. Kietäväinen. Kappale ”Akrobatiaa” on tehty televisiosarjassa Hotelli Sointu.
Albumilla ei esiinny Lindholmin lisäksi muita muusikoita. Lindholm säestää kappaleitaan luuttukitaralla, huuliharpulla, kazoolla, intiaanirummulla ja wok-pannulla. Albumi on äänitetty Seawolf-studioilla kesäkuussa 2001.
Kappaleet

Myyntimies Jack – 2.00
Oikein – 2.47
Dum Dum Dum – 3.21
Huomenna hän tulee – 3.40
Pieni ja iso tyttö – 2.46
Akrobatiaa – 2.24
Toivot kuitenkin – 3.23
Laaksossa – 2.13
Pumpulista päivää – 1.59
Lippu – 3.38
Mee jo – 3.06
Aculla menee lujaa – 2.30
Aiheesta muualla

Luuttujengi tulee discogs.com -sivustolla
Manchesterin keskusta

Kaupungin keskustaa vuonna 2007
Manchesterin keskusta on liikekaupunginosa ja Manchesterin kaupungin keskusta. Keskustaa on kehitetty voimakkaasti vuoden 1996 IRAn pommi-iskun jälkeen. Keskusta on kasvanut yhteen naapurikaupungin Salfordin kanssa. Kaupunginosan asukasluku oli vuonna 2001 11 689 ja sen asukastiheys 5 410 as/km².
Kaupungin keskustassa on suuri määrä eri liikerakennuksia, joista monet ovat pilvenpiirtäjiä. Hyvien liikenneyhteyksien takia Manchesterin keskustasta onkin kehittynyt yksi Euroopan finanssikeskuksista. Keskustassa sijaitsee myös useita julkisia rakennuksia, kuten Manchesterin kaupungintalo ja Manchesterin katedraali, puistoja, kulttuurirakennuksia, kuten Manchesterin oopperatalo tai Royal Exchange Theatre, sekä ostoskeskuksia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Manchester City Centre
Manchesterin koulukunta

Manchesterin koulukunta oli ääriliberalistinen talousajattelun suuntaus, joka sai alkunsa, kun Richard Cobdenin ja John Brightin johtama järjestö Anti-Corn Law League vastusti viljatulleja Manchesterissa vuosina 1838–1846. Koulukunta ei hyväksynyt minkäänlaista valtion vaikutusta talouselämään.
Émile de Laveleye esitti ajattelua kohtaan tuolloin uutta ja painavaa krtiikkiä esikoisteoksessaan Études historiques et critiques sur le principe et les conséquences de la liberté du commerce international.